section_heading: O Fondu
paragraph_text: Pri organizaciji Međunarodnog natjecanja mladih dirigenata Lovro von Matačić, cilj je Fonda ostvariti manifestaciju svjetskih razmjera i ugleda dostojnog umjetnika čije ime nosi, te u duhu njegove umjetničke ostavštine pružiti priliku novim naraštajima glazbenika na putu njihove svjetske afirmacije. Tijelima Fonda potporu u tome pružaju ugledni članovi Vijeća Natjecanja, među kojima su do sada, primjerice, bili Riccardo Muti, Wolfgang Sawallisch, Kent Nagano, Milan Horvat, Igor Kuljerić i dr.